ספירידון יאניוטיס

ביוגרפיה

יאניוטיס נולד בליברפול שבאנגליה.
באולימפיאדת סידני (2000) סיים יאניוטיס במקום 20 במשחה ל-400 מטר חופשי בתוצאה של 3:54.96 דקות, במקום 21 במשחה ל-1500 מטר חופשי בתוצאה של 15:29.69 דקות ובמקום 15 במשחה שליחים 4x200 מטר חופשי בתוצאה של 7:35.77 דקות.
במשחקי הים התיכון שנערכו בתוניס, תוניסיה בשנת 2001 זכה יאניוטיס ב-3 מדליות, 2 זהב ו-1 כסף. מדליות זהב במשחה ל-1500 מטר חופשי בתוצאה של 15:26.98 דקות ובמשחה שליחים 4x200 מטר חופשי בתוצאה של 7:23.33 דקות. מדליית כסף במשחה ל-400 מטר חופשי בתוצאה של 3:53.90 דקות. 
באליפות אירופה בשחייה שנערכה בברלין, גרמניה בשנת 2002 זכה יאניוטיס במדליית ארד במשחה שליחים 4x200 מטר חופשי בתוצאה של 7:20.67 דקות, אחרי איטליה (7:12.18 דקות) וגרמניה (7:17.59 דקות).  
באולימפיאדת אתונה (2004) סיים יאניוטיס במקום חמישי במשחה ל-1500 מטר חופשי בתוצאה של 15:03.69 דקות ובמקום שביעי במשחה ל-400 מטר חופשי בתוצאה של 3:48.77 דקות.
במשחקי הים התיכון שנערכו באלמריה, ספרד בשנת 2005 זכה יאניוטיס ב-3 מדליות, 2 זכסף ו-1 ארד. מדליות כסף במשחה ל-1500 מטר חופשי בתוצאה של 15:24.84 דקות ובמשחה ל-400 מטר חופשי בתוצאה של 3:51.84 דקות. מדליית ארד במשחה ל-800 מטר חופשי בתוצאה של 8:03.60 דקות.
באליפות העולם בשחייה שנערכה במלבורן, אוסטרליה בשנת 2007, זכה יאניוטיס במדליית ארד במשחה ל-5 ק"מ בתוצאה של 56:56.6 דקות, אחרי תומאס לורץ מגרמניה  (56:49.6 דקות) ויבגני דרטצ'ב מרוסיה (56:50.7 דקות). נוסף לכך, הוא סיים במקום 31 במשחה ל-10 ק"מ בתוצאה של 1:58:42.68 שעות.
באולימפיאדת בייג'ינג (2008) סיים יאניוטיס במקום 12 במשחה ל-1500 מטר חופשי בתוצאה של 14:53.32 דקות, במקום 24 במשחה ל-400 מטר חופשי בתוצאה של 3:49.34 דקות ובמקום 16 בשמחה ל-10 ק"מ במים פתוחים בתוצאה של 1:52:20.4 שעות.
באליפות העולם בשחייה שנערכה ברומא, איטליה בשנת 2009, זכה יאניוטיס במדליית כסף במשחה ל-5 ק"מ בתוצאה של 56:27.2 דקות, אחרי לורץ (56:26.9 דקות) ולפני צ'אד הו מדרום אפריקה (56:41.9 דקות). נוסף לכך, הוא סיים במקום שישי במשחה ל-10 ק"מ בתוצאה של 1:52:13.6 דקות.
באליפות אירופה בשחייה שנערכה בבודפשט, הונגריה בשנת 2010 זכה יאניוטיס בשתי מדליות, זהב וארד. מדליית זהב במשחה הקבוצתי ל-5 ק"מ  בתוצאה של 59:03 דקות, לפני איטליה (59:55.6 דקות) ורוסיה (59:59.5 דקות) ומדליית ארד במשחה ל-5 ק"מ אישי בתוצאה של 59:15.1 דקות ביחד עם סימון רופיני ואחרי לוקה פרטי (58:43.4 דקות) וסימון ארקולי (59:00.5 דקות) שלושתם מאיטליה.

אלוף עולם

באליפות העולם בשחייה שנערכה בשנגחאי, סין בשנת 2011, זכה יאניוטיס בשתי מדליות, זהב וכסף. מדליית זהב במשחה ל-10 ק"מ בתוצאה של 1:54:24.7 שעות, לפני לורץ (1:54:27.2 דקות) וסרגיי בולשקוב מרוסיה (1:54:31.8 דקות) ומדליית כסף במשחה ל-5 ק"מ בתוצאה של 56:17.4 דקות, אחרי לורץ (56:16.2 דקות) ולפני דרטצ'ב (56:18.5 דקות).
באולימפיאדת לונדון (2012) סיים יאניוטיס במקום רביעי בשחייה במים פתוחים ל-10 ק"מ בתוצאה של 1:50:05.3 שעות, 5 שניות ממדליית הארד ו-10.2 שניות ממדליית הזהב.
באליפות העולם שנערכה בברצלונה, ספרד בשנת 2013 זכה יאניוטיס בשתי מדליות, זהב וכסף. מדליית זהב, במשחה ל-10 ק"מ בתוצאה של 1:49:11.8 שעות, לפני תומאס לורץ (1:49:14.5 שעות) ואוסמה מלולי מתוניסיה (1:49:19.2 שעות) ובכך הגן על תוארו. מדליית כסף, במשחה קבוצתי (2 גברים ואישה) ל-5 ק"מ בתוצאה של 54:03.3 דקות, אחרי גרמניה (52:54.9 דקות) ולפני ברזיל (54:03.5 דקות). נוסף לכך, הוא סיים במקום שישי במשחה ל-25 ק"מ בתוצאה של 4:47:31.3 שעות.

סגן אלוף אולימפי

באולימפיאדת ריו דה ז'ניירו (2016) זכה יאניוטיס במדליית כסף בשחייה ל-10 ק"מ במים פתוחים בתוצאה זהה למנצח של 1:52:59.8 שעות, אחרי פרי וירטמן מהולנד ולפני מרק אנטואן אוליבייה מצרפת (1:53:02.0 שעות). למעשה, הוא חצה את קו הסיום ראשון אך נגע בקיר שעון העצר שני, לאחר שפיספס את הנגיעה. רק לאחר 15 דקות של דיון הוחלט על הסדר הנ"ל.